
Tisztelt Képviselő-testületek!


A helyi önkormányzatokért felelős miniszter a 2026. évben is pályázatot hirdetett a települési önkormányzatok szociális célú tüzelőanyag vásárlásához kapcsolódó támogatására.
Mind az 5 település – Bátaszék Város, Alsónána, Alsónyék, Sárpilis és Várdomb Község Önkormányzata is- benyújtotta 2026. szeptember 30. napjáig a Magyar Államkincstárhoz támogatási igényét.
A pályázathoz csatolni kellett, a képviselő-testület által megalkotott szociális célú tüzelőanyag juttatásról szóló rendeletet is. 
A Magyar Államkincstár a négy kistelepülés beküldött rendeletének vonatkozásában hiánypótlást bocsátott ki (a felhívások a hiánypótlásra az előterjesztés mellékletét képezik).
A hiánypótlás oka, hogy a pályázati kiírás előírja, hogy kiket kell előnyben részesíteni, és ezek a rendeletekben a támogatásra jogosultak között kerültek felsorolásra, álláspontjuk szerint a rendeleteket a kiírásnak megfelelően szükséges módosítani.
Bátaszék Város Önkormányzata hiánypótlást nem kapott, de tekintettel arra, hogy rendelete, a többi település rendeletével azonos tartalommal került elfogadásra, telefonon kerestük meg a Magyar Államkincstárt és kértünk tájékoztatást. Azt a tájékoztatás kaptuk, hogy Bátaszék kimaradt a hiánypótlás kiküldésekor, de a rendelet módosítása szükséges esetében is, így hiánypótlási felhívás nélkül, javítsuk azt.
A módosított rendelet tervezeteket elkészítettük. Kérjük a Tisztelt Képviselő-testületeket a napirend megtárgyalására és az előterjesztés mellékletét képező rendeletek megalkotására.

HATÁSVIZSGÁLAT

Társadalmi-gazdasági hatása: szociálisan rászoruló családok tüzelőanyaggal történő támogatását teszi lehetővé.

Költségvetési hatása: a támogatás forrása a Vidék- és Területfejlesztési Minisztériumtól elnyert támogatás.

Környezeti és egészségügyi következmények: nincs

Adminisztratív terheket befolyásoló hatása: A rendelet végrehajtása egyszeri adminisztrációs terhet jelent a hivatal munkatársainak, kérelmek előkészítése, elbírálása, az ezekkel és az elszámolással kapcsolatos dokumentumok elkészítése. A szállítás megoldása az önkormányzat feladata.

[bookmark: _GoBack]A jogszabály megalkotásának szükségessége: A helyi önkormányzatokért felelős miniszter által kiírt pályázat kiírásának való megfelelés.

A jogalkotás elmaradásának következményei: Az önkormányzat nem részesül támogatásban.

A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

A rendelet-tervezetet véleményeztetési kötelezettség: Bátaszék esetében a PG Bizottság

